PAM (20.04.2016 - Heikki Jokinen) Elektroniikkakauppojen ketju Expert yritti korvata työehtosopimuksen omalla palkkiojärjestelmällään Norjassa. Liiton ja asiakkaiden toiminnan jälkeen yhtiö suostui liittymään jo hylkäämäänsä työehtosopimukseen.
Järjestäytymisoikeus eteni miehitetyssä Palestiinassa
Metalliliitto (19.05.2016 - Heikki Jokinen) Pitkä kamppailu järjestäytymisoikeuksista miehitetyssä Palestiinassa sai erävoiton. Israelin työtuomioistuin pitää Zarfatin autokorjaamon ay-aktiivin erottamista laittomana.
Israelilaiset miehitysjoukot ja siirtokuntalaiset loukkaavat jatkuvasti palestiinalaisten oikeuksia ja nöyryyttävät heitä. Näin tapahtuu myös työelämässä.
Kesällä 2014 Zarfatin autokorjaamon työläiset Israelin laittomassa palestiinalaisessa siirtokunnassa Länsirannalla liittyivät israelilaiseen WAC-Maan-ammattiliittoon. He vaativat palkkojensa korottamista vähimmäispalkan tasolle.
Työnantaja kieltäytyi ja sai miehityshallinnon virkamiehet lakkauttamaan korjaamon ay-johtaja Hatem Abu Ziadehin työluvan väittäen häntä vaaraksi kansalliselle turvallisuudelle.
Gambian hallitusta vaaditaan selvittämään ay-aktiivin kuolema
SAK (15.05.2016 - Heikki Jokinen) Laajasta kansainvälisestä huomiosta huolimatta Gambian hallitus ei ole antanut luotettavaa selvitystä ay-johtaja Sheriff Diban kuolemasta pääkaupunki Banjulin Mile 2 -vankilassa helmikuussa.
Kuljetustyöläisten liiton johtaja Diba ja muita ay-aktiiveja pidätettiin tammikuussa. He olivat vaatineet, että polttoaineen vähittäishintaa on laskettava tukkuhinnan jo laskettua.
Helmikuussa maan presidentti Yahya Jammeh ilmoitti, että kuljetusalan ammattiliitto on lakkautettu. Sen jäseniltä kiellettiin kaikki yhteistoiminta vankeusrangaistuksen uhalla.
Itävallassa puualan palkkoihin lisää 1,55 prosenttia
Särmä (14.04.2016 - Heikki Jokinen) Itävallan puu- saha- ja lastulevyalojen työehtosopimusneuvottelut toivat tuloksen jo ensimmäisellä neuvottelukierroksella, kertoo alan GBH-ammattiliitto. Palkat nousevat toukokuun alusta 1,55 prosenttia.
Liiton puheenjohtaja Josef Muchitsch sanoo tiedotteessa olevansa sopimukseen tyytyväinen. Elinkustannukset ovat nouseet vuodessa 0,95 prosenttia, hän sanoo. Siksi nyt sovittu korotus on suhteessa muiden alojen sopimuksiin merkittävä.
Toteutettu palkkausrakenteen muutos yhdessä näiden korotusten kanssa takaa sen, että työntekijöille jää enemmän kukkaroon, Muchitsch sanoo.
Eläkesäästöt metsään
Särmä (14.04.2016 - Heikki Jokinen) Metsä tuottaa sijoituksena yhtä hyvin kuin asunnon ostaminen Tukholmasta, kertoo Lantbrukets affärstidning. Osakkeiden tuotto osoittautui 15 vuoden aikana paremmaksi, mutta riskit ovat suuremmat.
Tanskan turkisvienti romahtamassa
Särmä (14.04.2016 - Heikki Jokinen) Finans-lehti kertoo, että Tanskan minkinnahkojen vienti lähes puolittuu tänä vuonna. Kopenhagen Furin kahden alkuvuoden huutokaupan perusteella viennin arvo näyttää putoavan 1,47 miljardista eurosta 805 miljoonaan.
Minkinnahkojen hinta on laskenut lähes puoleen edellisvuotisesta Suomenkin huutokaupoissa tänä vuonna.
Hintojen lasku johtuu maailmanlaajuisesta ylituotannosta että kysynnän vähenemisestä erityisesti Kiinassa ja Venäjällä. Tanskassa tuotettiin viime vuonna 18,6 miljoonaa minkinnahkaa.
Lama lisää palkatonta ylityötä
Palkkatyöläinen (12.04.2016 - Heikki Jokinen) Ankea taloustilanne lisää työttömyyttä ja samalla palkatonta ylityötä, tiedottaa Espanjan keskusjärjestö CCOO. Talouskriisin aikana palkallisten ylitöiden määrä on laskenut puoleen, mutta palkattomien säilynyt ennallaan.
Työvoimatutkimuksen mukaan yli puolet eli 56 prosenttia Espanjan viikoittaisesta 6,3 miljoonasta ylityötunnista tehdään nyt ilman korvausta, joko rahaa tai vapaa-aikaa.
Barcelonan vesihuolto pois yksityiseltä
Palkkatyöläinen (12.04.2016 - Heikki Jokinen) Katalonialainen tuomioistuin peruutti Barcelonan alueen 28 kunnan vesihuollon yksityistämissopimuksen. Syynä on se, että kaikista sopimuksista ei avattu säädösten vaatimaa julkista kilpailua.
Barcelonan alueen hallinto siirsi vuonna 2012 vesihuoltonsa 35 vuoden sopimuksella yhtiölle, josta yksityiset omistavat 70 prosenttia.
Serbiassa halutaan vähintään 1,14 euroa
Palkkatyöläinen (12.04.2016 - Heikki Jokinen) Serbiassa vähimmäispalkan korottaminen taas on keskusjärjestö Catusin keskeisiä tavoitteita. Viime syksynä käydyt neuvottelut päätyivät umpikujaan eikä vähimmäispalkkaa nostettu.
Sivu 10 / 69